বন্যা বিধ্বস্ত পাঞ্জাব ও হিমাচলকে বড় আর্থিক সাহায্যের ঘোষণা প্রধানমন্ত্রীর

ওয়েব ডেস্ক: সফরের ঘোষণা হয়েছিল আগেই। এবার সেই মতোই মঙ্গলবার বন্যা কবলিত পাঞ্জাব পরিদর্শনে পৌঁছে গেলেন প্রধানমন্ত্রী নরেন্দ্র মোদি (Narendra Modi)। ভয়াবহ বন্যায় ক্ষতিগ্রস্ত গুরদাসপুরে বন্যায় দুর্গত পরিবারগুলির সঙ্গে দেখা করলেন প্রধানমন্ত্রী। কথা বললেন এসডিআরএস এবং এনডিআরএফ (NDRF and SDRF) কর্মীদেরও সঙ্গে। পাঞ্জাবকে ১ হাজার ৬০০ কোটি টাকার আর্থিক সহায়তার কথা ঘোষণা করলেন তিনি।

অন্যদিকে, মঙ্গলবার আকাশপথে বন্যায় বিপর্যস্ত হিমাচল প্রদেশ (Himachal Pradesh) পরিদর্শন করেন প্রধানমন্ত্রী নরেন্দ্র মোদী। তারপর কাঙ্গরায় বৈঠক করেন। বৈঠকে উপস্থিত ছিলেন হিমাচল প্রদেশের মুখ্যমন্ত্রী সুখবিন্দর সিং সুখু। প্রাকৃতিক বিপর্যয়ে কত পরিমাণ ক্ষয়ক্ষতি হয়েছে হিমাচলে তা নিয়ে পর্যালোচনা বৈঠকও সারেন তিনি। তারপরেই বন্যায় দুর্গত পরিবারগুলির সঙ্গে কথা বলে সমবেদনা জানান তিনি। বিপর্যয় মোকাবিলায় উদ্ধার কাজে এগিয়ে যাওয়া এনডিআরএফ ও এসডিআরএফ কর্মীদের সঙ্গে দেখা করে তাঁদের কাজের ভূয়সী প্রশংসা করেন প্রধানমন্ত্রী। হিমাচল

আরও পড়ুন: ভারতের নতুন উপরাষ্ট্রপতি সিপি রাধাকৃষ্ণন, কে কত ভোট পেলেন?

হিমাচলেও বড় অঙ্কের আর্থিক প্যাকেজের কথা ঘোষণা করেছেন প্রধানমন্ত্রী। হিমাচল প্রদেশে (Himachal Pradesh) দেড় হাজার কোটি টাকা আর্থিক সহায়তা (Financial Assistance) প্রদান করা হবে বলে জানিয়েছেন তিনি। বন্যায় নিহতদের পরিবারের সদস্যের সঙ্গে দেখা করেন তিনি। বন্যায় নিহতদের পরিবার পিছু ২ লক্ষ টাকা ও আহতদের জন্য ৫০ হাজার টাকার আর্থিক সাহায্যের ঘোষণা করলেন প্রধানমন্ত্রী।

হিমাচলকে আর্থিক সহায়তা প্রদানের ঘোষণা করে প্রধানমন্ত্রী বলেন, “বন্যা বিধ্বস্ত হিমাচল প্রদেশে সংস্কারের কাজে রাজ্যকে সবরকম সাহায্য করবে কেন্দ্র। এক্স হ্যান্ডলে তিনি লেখেন, “বন্যা ও ধসে ক্ষতিগ্রস্ত হিমাচল প্রদেশের মানুষের সঙ্গে কথা বললাম। তাঁদের যন্ত্রণা বেদনাদায়ক। এই দুঃসময়ে সকলের কাছে ত্রাণ ও সহায়তা পৌঁছে দেওয়ার জন্য আমরা দায়বদ্ধ।”

দেখুন অন্য খবর